Gemeentebrief: 18 Oktober 2019
"It's an universal law, intolerance is the first sign of an inadequate education. An ill-educated person behaves with arrogant impatience, whereas truly profound education breeds humility."
- Aleksandr Soltzhenitsyn
Sondag 20 Oktober 2019
09:00 Erediens o.l.v. ds. André
Musiek: Betsie Schaap
09:00 Gesinsdiens in saal o.l.v. ds. Harm
Tee: Baie dankie aan Ernita Snyders en Engela Marais
18:00 Aanddiens in kerk o.l.v. ds. Bernice.Ons nooi alle ouers, lidmate en besoekers uit om die aanddiens by te woon. Kleredrag: Informeel. Tienergroepe net hierna. (Afsluiting.)
Ons jongmense begin die 23ste Oktober met eksamen. Ons wil hulle graag ondersteun deur vir hulle ruim geleentheid te gee om voor te berei vir die eksamen. Daarom is eerskomende Sondagaand ons laaste Aanddiens. Ds. Bernice nooi alle tieners uit om ’n koffie-afspraak met haar te maak indien hulle wil gesels oor die eksamen of enige ander saak of selfs net ’n studiebreuk wil neem. Baie sterkte met die eksamen. Werk hard en geniet die voorreg van onderrig. Ons dink aan julle.
Daar gaan vir die volgende vier Sondae gesinsdienste in die saal wees o.l.v. ds. Harm.
Sondag 27 Oktober 2019 gaan daar nie ’n gesamentlike diens gehou word nie en sal daar ’n gesinsdiens in die saal plaasvind.
Tydens verlede die afgelope week het die 17de Algemene Sinode van die NG Kerk in Boksburg bymekaar gekom. Meegaande die besluit oor selfdegeslagverhoudings. Kliek hier vir die persverklaring oor selfdegeslagverhoudings.
Die Maropeng-uitstappie moes ongelukkig uitgestel word na vroeg volgende jaar a.g.v. die rugbywedstryd eerskomende Sondagmiddag en heel waarskynlik die semi-finaal op Sondag die 27ste Oktober. Daarna skryf die jongmense reeds eksamen.
* TIENDEMAAND DANKDIENS op Sondag 3 November 2019 om 09:00. Die ou tradisie is gerig dat mense nadink oor seëninge in hulle lewe en so na as moontlik ’n tiende dankoffer gee.
Ons gholfdag vind plaas op Donderdag 14 November 2019 by Waterkloof Gholfklub. Ons begin om 12:00 met ’n shotgun start. Kontak Tokkie van Zyl 0825756053 of Ina Smith 0826546703.
* HERINNERINGSONDAG met nagmaal op Sondag 17 November 2019 om 09:00. (Ons dink o.a. terug aan afgestorwenes van Desember 2018 tot November 2019.)
* KERSSANGDIENS (GROENKLOOF)
Op Sondag 17 November 2019 om 19:00 vind Groenkloof gemeente se Kerssangdiens plaas.
* KERSSANGDIENS WATERKLOOFKERK
Op Sondag 24 November 2019 om 18:00 vind ons Kerssangdiens plaas.
Ons wil weereens almal bedank wat bygedra het om ons kermis 2019 ’n reuse sukses te maak. Ons inkomste is R214 476,00.
Ongesteld: Frances Basson (Waterkloof Golf Estate); Dorothy van der Merwe (Larmenier); Salomé Boshoff (Waterkloof Golf Estate); Esther Jonker (Hermanus); Noeleen Badenhorst (Waterkloof Palms); Ina Nell (Argo Place)
Meegevoel aan André en Christien Robberts en familie met die afsterwe van André se ma, Ann Robberts, op 9 Oktober 2019. Die dankdiens is Dinsdagoggend by Kingswood Village gehou.
* Baie geluk aan Cas Wepener met sy nuwe boek ‘Die Slaghuis’ uitgegee deur Protea Uitgewers. Jammer om afskeid te neem van Cas, Clara, Adriana, Aloïse en Casper wat na Stellenbosch verhuis. Dit was ’n goeie tien jaar saam met hulle. Jammer om ook afskeid te neem an Gene van Huyssteen. Sy was ’n paar dekades langer as hulle hier.
* Gespreksgroep op Woensdag 23 Oktober 2019 om 09:00 o.l.v. ds. André in die kapel. Kom ons sorg vir God se huis: Ekonomie én ekologi.
* Junia gespreksgroep kom weer in Oktober bymekaar.
ONS HUIS (SEPEDI: RE GAE) – PROJEK IN DASPOORT
’n Paar jonger lidmate neem inisiatief! Hulle ondersteun ’n kleuterskool in ’n informele nedersetting in Daspoort. Ons wil as gemeente dié met gesonde kos en ander dringende behoeftes ondersteun. Die projek toon potensiaal vir ons as gemeente om langtermyn betrokke te wees. Die primêre behoefte is om water op die terrein te kry. Ons wil graag ’n watertenk koop en op Saterdag 9 November opsit. Help ons met die koop daarvan (offergawes by die deur of stuur aan die kerkkantoor bydrae gemerk ‘Ons Huis’). Help ons om die oggend van die 9 November die watertenk op te sit. Ons gaan saam kuier, braai en die gemeenskap leer ken. Waterkloof gee om!
Kom kyk saam rugby op Sondag 20 Oktober 2019 op 'n groot skerm in die kerksaal. Bring eet- en drinkgoed saam en kuier heerlik saam.
EREDIENS BY AFTREEOORD
Princess Christian: Op Dinsdag 22 Oktober 2019 om 10:30 o.l.v. ds. Willie.
Huis Piek: Op Woensdag 23 Oktober om 10:00 o.l.v. ds. Willie.
▪ Herwinning: Gee asb. u gebruikte bottels, plastiek (hard en sag), papier en blikkies by ons herwinningspunt (regs van gemeentehuis se motoringang) af.
▪ Toiletpapier: Pretoria Gemeente onderhou en bestuur ‘n kleuterskool en ‘n huis vir haweloses. Hulle benodig 100 rolle toiletpapier per maand vir hulle toilette. Indien u kan help gee asb. by kerkkantoor af of plaas in rooi trollie in die ingangsportaal of in ’n houer in die saal.
▪ Seilsakkies: Waterkloofkerk het seilsakkies (vou op in ‘n beursievorm) beskikbaar wat ons in ons inkopie lewe kan gebruik. Die seilsakkies is Sondae na afloop van die erediens te koop teen R30,00 (in die week by die kerkkantoor). Kom ons ondersteun die projek en wys dat Waterkloof omgee!
Om by die kleinhekkie (2) op die grasperk uit te gaan druk 2580. Indien u nadat die hekke op ‘n Sondag gesluit is wil inkom, druk 150# op die sleutelbord by die kleinhekkie (2) vir Jabu of 151# vir Hannatjie. Moet dit asb. met niemand deel nie.
LEES- EN SKRYFKLASSE
Donderdae vanaf 13:15 – 14:15: Engelse lees- en skryfklasse.
Belangstellendes kontak die kerkkantoor 012 460 3913.
ADULT EDUCATION AND TRAINING (AET) OP WEEKSAANDE
Mense met enige moedertaal kom vir onderwys vanaf Vlak 1 (lees en skryf) tot en met Graad 12. Klasse word vanaf 17:30 tot 19:30 op Maandae – Donderdae gedurende skoolkwartale aangebied. Navrae kontak die kerkkantoor 012 460 3913.
Indien u ds. Willie benodig, skakel hom 082 573 2690.
Indien u ds. Bernice benodig, skakel haar 083 417 5133.
Indien u ds. André benodig, skakel hom 072 317 0408.
Die kantoor is elke weeksoggend oop van 08:30 tot 13:30.
Stuur kommentaar of skryf dit op die geel vormpie wat in die kerkbanke geplaas is.
Besoek ons webblad www.waterkloofkerk.co.za.
Op versoek sal ons van die afgelope twee maande se boodskappe op die webblad plaas.
Ons beskik oor ‘n Facebookblad. Om op hoogte te bly van al die kerkgebeure en foto’s, besoek “Waterkloof gemeente” op Facebook.
Dankie vir julle kommentaar. Stuur asseblief (a) name van lidmate wat ongesteld is; (b) kommentaar oor hierdie brief en (c) e-posadresse (bv. u man/ vrou/kind/lidmaat oorsee) waarheen ons die brief kan stuur. U kan hierop net “reply”.
Seënwense vir jou naweek – Estelle van der Vyver
GHOLFDAG BY WATERKLOOF GHOLFKLUB DONDERDAG 14 NOVEMBER 2019 12:00 SHOTGUN START Kontak Tokkie van Zyl 0825756053
Gemeentebrief: 18 Oktober 2019 Liewe Lidmaat GEDAGTE VIR DIE WEEK "It's an universal law, intolerance is the first sign of an inadequate education. ...
Bulletin 20 Oktober 2019
Liturgie 20 Oktober 2019
Tiendemaandbrief Jaarverslag 2018 Debietorder